Turanin alanko

Turanin alanko (), tunnetaan myös nimillä Turanin painauma tai Turanin allas, on aavikkoinen alankoalue, joka ulottuu eteläisestä Turkmenistanista Uzbekistanin halki Kazakstaniin. Sen pinta-ala on noin 1 900 000 neliökilometriä. Se on saanut nimensä turaanien mukaan.

Turanin alanko sijaitsee Kaspianmeren itäpuolella ja Araljärven etelä- ja kaakkoispuolella, osana laajempaa Kaspian syvänköä. Maa nousee itäänpäin mennessä merenpinnan tason yläpuolelle. Turanin alangosta neljä viidesosaa on hiekka-aavikkoa, ja keskimääräinen vuotuinen sademäärä jää alle 380 millimetriin. Karakumin ja Kyzylkumin aavikot sijaitsevat Turanin alangon etelä- ja itäosissa.

Alueen suurimmat kaupungit ovat Daşoguz Turkmenistanissa sekä Nukus ja Urganch Uzbekistanissa. Amudarja ja Syrdarja-joet virtaavat Turanin alangon itä- ja pohjoisosien läpi Araljärveen.

 Lähteet 

Luokka:Alangot
Luokka:Kazakstanin maantiede
Luokka:Turkmenistanin maantiede
Luokka:Uzbekistanin maantiede